Hullu sanoo sydämessään: "Ei ole Jumalaa."
Turmiollinen ja iljettävä on heidän menonsa.
Ei ole ketään, -
joka tekee, mikä hyvää on.
Herra katsoo taivaasta ihmislapsia nähdäksensä, -
onko ketään ymmärtäväistä, -
ketään, joka etsii Jumalaa.
Mutta kaikki ovat poikenneet pois, -
kaikki tyynni kelvottomiksi käyneet; -
ei ole ketään, joka tekee sitä, mikä hyvää on, -
ei yhden yhtäkään.
Eivät he mitään käsitä, kaikki nuo väärintekijät, -
jotka saavat leipänsä syömällä kansaani -
eivätkä avukseen huuda Herraa?
Siinä heidät valtaa kauhu, -
sillä Jumala on läsnä vanhurskasten sukukunnassa.
Te saatatte häpeään sorretun aikeet, -
mutta Herra on heidän turvansa.
Oi, että Israelin pelastus tulisi Siionista!
Kun Herra kääntää kansansa kohtalon, -
silloin Jaakob riemuitsee, -
Israel iloitsee.
Tekstitys: Anna Lukka